حيرت قلبى معاك

حيرت قلبى معاك

   كلمات 
حيرت قلبي معاك

حيرت قلبي معاك.. وأنا بداري واخبي

قل لي أعمل إيه وياك.. ولا أعمل إيه ويا قلبي

بدي اشكي لك من نار حبي.. بدي احكي لك ع اللى فى قلبي

وأقولك ع اللى سهرني.. وأقولك ع اللى بكاني

وأصور لك ضنا روحي.. وعزة نفسي منعاني

يا قاسي بص فى عيني.. وشوف إيه أنكتب فيها

دي نظرة شوق وحنيه .. ودي دمعه بداريها

وده خيال بيين الأجفان.. فضل معايا الليل كله

سهرني بين فكر وأشجان.. وفات لي جوه العين ظله

وبين شوقي وحرماني.. وحيرتي ويا كتماني

بدي اشكي لك من نار حبي

بدي احكي لك ع اللى فى قلبي

وأقول لك ع اللى سهرني.. وأقول لك ع اللى بكاني

وصور لك ضنا روحي ..وعزة نفسي منعاني

ياما ليالي أنا وخيالي ، افضل أصبر روحي بكلمه يوم قلتها لي

و ابات أفكر .. فى اللى جرى لك.... واللي جرى لي

وأقول ماشافشي الحيره .. عليا لما باسلم

ولاشافش يوم الشوق.. ف عيني راح يتكلم

وارجع أسامحك تاني .. واحن لك والقاني

بدي اشكي لك من نار حبي

بدي احكي لك ع اللى فى قلبي

وأقول لك ع اللى سهرني.. وأقول لك ع اللى بكاني

وأصور لك ضنا روحي.. وعزة نفسي منعاني

خاصمتك بيني وبين روحي.. وصالحتك وخاصمتك تاني

وأقول أبعد يصعب علا روحي.. تطاوعني ليزيد حرماني

ها افضل أحبك من غير ما أقولك..إيه اللى حير افكاري

لحد قلبك ما يوم يدلك.. علا هوايا المتداري

ولما يرحمني قلبك .. ويبان لعيني هواك

وتنادي ع اللى انشغل بك .. وروحي تسمع نداك

ارضا اشكي لك من نار حبي

و ابقا احكي لك ع اللى ف قلبي

وأقول لك ع اللى سهرني .. وأقول لك ع اللى بكاني

وأقول يا قلبي ليه تخبي ..وليه يا نفس منعاني
 شوف كمان 

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى

ar:حيرت قلبي معاك